
Jegyzőkönyv


Készült az Ága-Boga Nagycsaládosok Érdi Egyesülete Elnökségi ülésén, 2018. március 6-án, az érdi Katolikus Plébánián (2030 Érd, Gellért u. 9.).
Jelen vannak:
Bogatin Attila
Kovács Enikő
Kovács Levente
Molnárné Bognár Éva
Réti Olga
Riszterer Ági
Rába Mónika

Napirendi pontok:
1. Új tagcsaládok felvétele
2. Hétvégi választmányiról beszámoló: programok, telefon-flotta
3. ÁB flottás telefonok használata
4. Beszámoló Polgármester Úrral való találkozásról
5. Küldöttgyűlésre jelöltek delegálása, aláírások rendezése
6. Húsvéti kézműveskedés időpontja, szervezője, helyszíne
7. Tagdíjbefizetés állapotjelentés
8. Babaköszöntőre lejelentés
9. Függönyadományról
10. Levelezőlisták sokadszorra
11. Április 28. Mosonmagyaróvár
12. NOÉ matricák
13. Házasság hete összegzése
14. Körzetek állapot felmérése, mely kapcsolódik a levelezős listához
15. Orbán Péter által felvetett érdekképviseletről






1. Új tagcsaládok felvétele
Nem jelentkezett új tagcsalád felvételre.

2. Hétvégi választmányiról beszámoló: programok, telefon-flotta
Molnárné B. Éva és Vágó László vett részt a február 24-i budapesti választmányi ülésen. Az ülésen elhangzottakról rövid ismertetőt tartott Molnárné B. Éva:
· A NOE megkapta a  IFFD Családi Díjat részletes beszámoló a Magazinban olvasható (NOE honlap).
· Következő választmányi ülés: Mosonmagyaróváron lesz az április 28-án. A helyi egyesület szeretettel invitált városukba. Felvetődött a közös program szervezésének lehetősége. Igény felmérés szükséges a tagcsaládok között. 
Felelős: Rába Mónika
· Életmesék felhívás terjesztése (Részletek a NOE honlapon).
· Telenor NOE-flotta váltás (Részletek a NOE honlapon).

3. ÁB flottás telefonok használata
Az Ága-Bogás Vodafonos flottás telefonokat az Egyesület megszünteti és új szolgáltatóra, a Telenorra vált, ahol csak egy számot kér, melyet az adminisztrátor számára javasolt az Elnökség. 
Felelős: Bogatin Attila
Bogatin Attila beszélt Gergely Katival, aki 2017 szeptemberétől rendezi telefonszámláit.

4. Beszámoló Polgármester Úrral való találkozásról
Bogatin Attila beszámolt a találkozóról:
· A polgármester részt venne az Egyesület raktárként funkcionáló épületének felújításához szükséges felmérésben.  
· Hetente tart sajtótájékoztatót. Felajánlotta, hogy havonta egy alkalommal az Ága-Boga is megjelenhet itt (sajtónyilvánosság).
· Nyitott a polgármester, hogy az Érdi Napokon is szerepeljen az Ága-Boga.
Wolf Katival kell beszélni. A művelődési ház szervez minden érdi programot, amelyeken részt lehetne venni. 
Felelős: Molnárné Bognár Éva
A fentiek kapcsán felmerült Tárnok és Martonvásár körzetek megkeresése, igényfelmérés, programegyeztetés céljából. Esetleg stand felállítása az ottani rendezvényeken.  Pl. Tófutás Tárnokon.  Az ottani polgármesterekkel felvenni a kapcsolatot.

Tavaszköszöntőre igényfelmérés, jönnének-e Martonvásárból, esetleg adnánk buszt nekik.
Felelős: Riszterer Ágnes

5.  Küldöttgyűlésre jelöltek delegálása, aláírások rendezése
A Küldöttgyűlésre a Megbízó lapot alá kell íratni az összes taggal most márciusban.  Adományosztás keretén belül lehetne megoldani. Konkrét név nélkül kell a megbízó lapot kitölteni. Elnökségből 2 fő a jelölt.
Felelős: Rába Mónika

6. Húsvéti kézműveskedés időpontja, szervezője, helyszíne
A húsvéti kézműveskedés március 24-én szombaton 10-12 között lesz megtartva.  Terv szerint itt a Katolikus Plébánián lesz a helyszín (Érd, Gellért u. 9.) 
Felelős: Bódizs Éva

7.  Tagdíjbefizetés állapotjelentés
2018 február végig 108 tagcsalád rendezte a 2018. évi tagsági díjat. 
Részletfizetés lehetséges határozathozatallal. A tagcsalád megigényli a részletfizetést és az Elnökség hoz egy határozatot erről. Az Elnökség 3 fővel határozatképes.
Két részletben lehet fizetni (2x3500Ft).  Az első részletet legkésőbb március 15-ig kell befizetni. A második részletet pedig az Alapszabályzatban foglaltak szerint június 30-ig kell teljesíteni. A határozaton név nem szerepelhet, a családok tagsági számát szabad szerepeltetni. 
Ezeknek a határozatoknak dossziét kell nyitni, papírformátumban elkészíteni (az adminisztrátor feladata) és a honlapra is feltenni.
Felelős: Rába Mónika

8. Babaköszöntőre lejelentés
A NOÉ-s Babaköszöntőre 4 2017-ben született baba adatait meg kell küldeni.
Felelős: Rába Mónika

9.  Függönyadományról
A függönyt méteráruban kapta az Egyesület.  Elsősorban saját használatra kell átnézni.
Felelős: Rába Mónika

10. Levelezőlisták sokadszorra 
Március 31-ig rendbe kell tenni a levelezőlistát.
Felelős: Rába Mónika

11. Április 28. Mosonmagyaróvár
Megbeszélte az Elnökség a 2. napirendi pontban.

12. NOÉ matricák
Matricák egyeztetése a befizetésekkel.
Az újonnan befizetett családok matricáinak és kártyájának rendezése.
Felelős: Rába Mónika

13. Házasság hete összegzése
A Házasság hetéről levél kiküldése annak felmérésére, ki teljesített legalább 4 pontot, illetve képek megosztása, élménybeszámoló bekérése. Oklevél készítése.
Felelős: Rába Mónika

14. Körzetek állapot felmérése, mely kapcsolódik a levelezős listához
Riszterer Ági körzetvezetői ülésről számolt be.  A körzetekben is lehetőséget biztosít az Egyesület kisebb önálló programok rendezésére a helyi tagcsaládok számára pl. közös teázás. 
Felelős: Riszterer Ágnes

15. Orbán Péter által felvetett érdekképviseletről
Orbán Péter levele megosztotta az Elnökséget. Tényleges érdekképviseletben is gondolkodik az Elnökség.

Az Elnökségi ülés a napirendi pontok átbeszélése és egy határozat meghozatalával lezárult.

Melléklet:
Jelenléti ív
Határozat

2018. március 6.

